
РЕПУБЛИКА СРБИЈА
КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА
Број: 612-00-00073/2014-04
09.04.2014. године
Б е о г р а д
	



[bookmark: _GoBack]На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.04.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТ са седиштем у ДР. СУБОТИЋА 8, БЕОГРАД,ПИБ:100221404, Матични број: 07048157,  испуњава прописане стандарде за акредитацију студијског програма Специјалистичке академскестудије - МЕДИЦИНСКЕ НАУКЕ (СТАРИ НАЗИВ МЕДИЦИНСКО УСМЕРЕЊЕ) у оквиру поља медицинских наука и то за 318 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТ са седиштем у ДР. СУБОТИЋА 8, БЕОГРАД, је дана 15.01.2014.године поднела захтев за акредитацију студијског програма Специјалистичке академске студије - МЕДИЦИНСКЕ НАУКЕ (СТАРИ НАЗИВ МЕДИЦИНСКО УСМЕРЕЊЕ)  у оквиру поља медицинских наука под бројем 612-00-00073/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ -МЕДИЦИНСКИ ФАКУЛТЕТ и предлог одлуке, достављени су Комисији за акредитацију и проверу квалитета.

Студијски програм специјалистичке академске студије – Медицинске науке - Медицинске науке, област медицина. Назив дипломе специјалиста доктор медицине (спец. др мед.) је у складу са листом звања коју је утврдио Национални савет, а дужина студија од 1 године је у складу са законом. Студијски програм Специјалистичке академске студије је 10.10.2005. године прихваћен  Одлуком Наставо-научног већа Медицинског факултета у Београду. Планирани број студената који ће се уписати на овај студијски програм је 318
Основни квантитативни подаци о програму су:
1. Број наставника на студијском програму = 570
a. Број наставника са пуним радним временом=570 
2. Број сарадника на студијском програму =43
a. Број сарадника са пуним радним временом=43 
3. Трајање програма = 1 годинa
4. Број ЕСПБ бодова = 60
5. Број студената = 318
6. Просечно оптерећење наставника на студијском прогмаму = 0.62
7. Просечно оптерећење сарадника на студијском прогмаму = 0.20
8. 11.  Просечан број часова активне наставе недељно = 24.25
(10.50 + 13.58 +  0.17 +  0.00 = 24.25)
9. Укупно часова предавања у студијском програну = 199.11
10. Укупно часова вежби у студијском програму =253.63
11. Укупно часова других облика наставе у студијском програму=196,71
12. Проценат часова предавања који изводе наставници са 100% радног времена =99,9% 
13. Фактор изборности =32.77%
14. Просечно оптерећење наставника на нивоу установе=5.52
15. Просечно оптерећење сарадника на нивоу установе= 11.46

Студијски програм - специјалистичке академске студије припрема студенте за научно истраживачки рад на трћем нивоу студија који ће се реализовати на докторским студијама. У првом семестру се изучавају основе научно-истраживачког рада кроз 4 обавезна предмета ( по 3 ЕСПБ) и 4 изборна предмета (по 3 ЕСПБ),статистика као обавезан предмет носи 9 (ЕСПБ).   У другом семестру студенти настављају студије према изборним подручјима-модулима. Студијски  програм специјалистичких академских студија има већи број модула (изборних подручја) који су оријентисани ка медицинској науци као целини обухватајући базичне науке, клиничке гране медицине и јавно-здравствене.  
Сваки модул садржи по  два обавезна предмета (по 10 ЕСПБ бодова) и један изборни предмет (5 ЕСПБ) . Студенти раде завршни рад који носи  5  ЕСПБ бодова, што  заједно са обавезним  и изборним предметима износи  60 ЕСПБ бодова.
Сврха студијског програма је јасно формулисана и у складу са основним циљевима Установе. Специјалистичке академске студије омогућавају студентима  стицање основе за даљи самостални  научноистраживачки рад и примену научне методологије у различитим областима медицине.  У оквиру различитих модула студенти стичу знања из предклиничких, клиничких и јавноздравствених смерова.
Савладавањем  студијског програма  студент  стиче  опште  и  предметно-специфичне способности које су у функцији квалитетног обављања  научне  делатности.
Основни циљ студијског програма специјалистичких академских студија је припрема компетентних студената за истраживачки рад у одређеној области медицине.
Савладавањем општих научно-методолошких  предмета студенти стичу знања од значаја за основе научно-истраживачког рада и за методологију у научном раду. Студенти овладавају  статистичким медодама као и основним принципима  биоетике и етике научноистраживачког рада. Међутим, установа није доставила комплетно попуњен додатак дипломе посебно у тачкама: 4.2 Назив и захтеви студијског програма; 5.1. Приступ даљим студијама; 5.2. Професионални статус. Потребно је да установа припреми овај документ за издавање дипломираним студентима у складу са стандардима и препорукама Универзитета у Београду. 
Специјалистичке академске студије у оквиру обавезних предмета имају четири предмета: Увод у научни рад, Информатика за истраживаче у области медицинских наука, Статистика за истраживаче у области  медицинских наука и Написати, објавити, презентовати и вредновати научно дело. Изборни предмети су сврстани у три групе: Епидемиолошка  истраживања у медицини, Експериментална методологија научног истраживања у медицини- добра лабораторијска пракса, Клиничко истраживање  у медицини - од којих студент бира један од наведена три предмета у зависности од изборног подручја- модула. Усмерења се односе на базичне медицинске гране, клиничке и јавно-здравствене. У оквиру листе понуђених изборних предмета  по модулима у другом семестру студент самостално бира према својим афинитетима  изборнe предметe из одговарајуће групе предмета. Увидом у електронски образац, теоријско методолошки у заступљени са 33,73% и  научно стручни предмети са 66,27% Фактор изборности је 32.77%
Структура курикулума обухвата распоред предмета по семестрима, фонд часова и број ЕСПБ. Број ЕСПБ бодова утврђен је за сваки предмет према оптерећењу студената и према јединственој методологији. Наведени су предмети са називом,  типом предмета,  бројем ЕСПБ, предусловима за похађање  предмета, циљевима, исходима, компетенцијом након одслушаног предмета, садржајем, литературом, методима извођења наставе и начином провере знања. Потребан број наставника и потребан број сарадника за извођење наставе је у складу са захтевима стандарда.
За процену међународне усаглашености студијског програма дати су линкови Универзитета у Прагу и у Саарканду, Љубљани , и Будимпешти.  Приложени програми  се односе на последипломско усавршавање, као и програм Специјалистичке академске студије - МЕДИЦИНСКЕ НАУКЕ те иако није нађен висок степен усаглашености, сврха и циљ студијског програма у потпуности одговарају исходу студијског програма  - припрема студената за научно истраживачки рад на трћем нивоу студија који ће се реализовати на докторским студијама. На специјалистичке академске студије уписују се студенти који су завршили  интегрисане академске  студије  на акредитованој високошколској уистанови.  На основу резултата постигнутим у претходном школовању, познавања енглеског језика и рада на рачунару  врши се рангирање за пријем студената.
Рад студената у савлађивању појединих предмета континуирано се прати током наставе и изражава се  поенима.Оцена из предмета се формира на основу редовног похађања и активног учешћа у настави (10%), урађених и позитивно оцењених семинарских радова и задатака добијених у току наставе (20%) и оцене на тесту знања (70%). Оцењивање завршног рада се врши  одбраном  пред сталном комисијом тог модула коју именује Веће за специјалистичку наставу Факултета.
Наставу на студијском програму изводи 570 наставника ангажованих са пуним радним временом. Број наставника на овом студијском програму далеко превазилази потребни број наставника. Просечно оптерећење наставника на овом студијском програму је  0.62. Оптерећење наставника углавном не прелази 12 часова. Из електронског обрасца се види да наставници са пуним радним временом држе 100 % наставе, што увелико премашује захтев прописан овим стандардом.
Број сарадника на овом студијском програму је 43. Сарадници су у радном односу са пуним радним временом.  Просечно оптерећење сарадника је 0.20. 
Квалификације наставног особља одговарају нивоу њихових задужења, што документују њихове референце у Књизи наставника. Референце наставника и сарадника су доступне јавности на сајту Факултета.  Величине група за предавања и вежбе одговарају стандарду: 80 за предавања, 12 за вежбе на преклиничким предметима и 6 за вежбе на клиничким предметима.
Медицински факултет у Београду располаже са укупним простором за извођење наставе од 66.632,00 м2 . Од укупног простора у објектима Mедицинског факултета у Београду налази се око 15223м2. Остали простор чини простор наставних база Клиничког центра Србије и Клиничко болничког центара града Београда и Земуна  који се користе као наставне базе за извођење клиничких предмета, што за укупан број на свим студијским програмима од 5380 студената износи преко 10м2   по студенту. Медицински факултет у Београду је обезбедио амфитеатре, учионице, лабораторије и друге просторије за извођење наставе, као и библиотечки простор и читаоницу, у складу са потребама  образовног процеса образовно-научног поља медицинских наука. Медицински факултет у Београду је обезбедио одговарајући радни простор за наставнике и сараднике.Обезбеђена је сва техничка опрема за савремено извођење наставе.
Библиотека МФУБ располаже укупним простором од 758 квадратних метара. Библиотечка читаоница заузима простор од 60 квадратних метара. Библиотека располаже са укупно 103 076 библиотечких јединица, од чега су 10131 монографије на српском, 1 150 монографије на страним језицима, 3 670 часописа на српском и 88 125 часописи на страним језицима, 367 уџбеника на српском и 112 уџбеника на страним језицима. Листа уџбеника доступна студентима на овом студијском програму броји 100 примерака.
Правилником о обезбеђењу квалитета, контрола квалитета студијског програма одвија се редовно и систематично преко Центра за обезбеђење квалитета и унапређења наставе који је основан одлуком Наставно-научног већа Медицинског факултета 22. марта 2005. године. Реализацијом ТЕМПУС пројекта за реформу наставе на Медицинском факултету у Београду обезбеђена је дугорочна подршка у развоју и унапређењу  квалитета као саставног дела стратегије ове високошколске установе. Установа је приложила следећу документацију: Извештај о резултатима самовредновања студијског програма, Јавно публикован документ – Политика обезбеђења квалитета, Правилник о уџбеницима, Извод из Статута установе којим регулише оснивање и делокруг рада комисије за квалитет.

Kомисија за акредитацију и проверу квалитета, утврдила је да високошколска установа УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТ за студијски програм Специјалистичке академске студије - МЕДИЦИНСКЕ НАУКЕ (СТАРИ НАЗИВ МЕДИЦИНСКО УСМЕРЕЊЕ) у оквиру поља медицинских наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.

Имајући у виду да је  високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТса седиштем у ДР. СУБОТИЋА 8,БЕОГРАД,ПИБ:100221404, Матични број: 07048157, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма Специјалистичке академске студије - МЕДИЦИНСКЕ НАУКЕ (СТАРИ НАЗИВ МЕДИЦИНСКО УСМЕРЕЊЕ) у оквиру поља медицинских наука и то за 318 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

